b'\n_START_ARTICLE_\nOdlo\xc4\x8ditev (Javor\xc5\xa1ek)\n_START_SECTION_\nVsebina\n_START_PARAGRAPH_\nGodi se v slovenski ribi\xc5\xa1ki vasi ob morju._NEWLINE_1. dejanje: Trst je po zavezni\xc5\xa1ki odlo\xc4\x8ditvi pripadel Italiji. Just je obupan, spominja se, kaj so Slovenci pretrpeli pod fa\xc5\xa1isti:_NEWLINE_Giulio sku\xc5\xa1a kmete-ribi\xc4\x8de prepri\xc4\x8dati, da bi prodali zemljo. Prvi, ki popusti, je Bernard, Giulio bi ga rad spravil stran, ker sam gleda za Olgo. Fa\xc5\xa1isti preganjajo doma\xc4\x8di jezik in pesem, pretepajo otroke v \xc5\xa1oli, vozijo ljudi v konfinacijo. Ker se Just upira, da bi prodal, mu grozijo, Justovi morajo zakopati vse slovenske knjige in po\xc5\xbegati vse sumljive papirje. Bernard sli\xc5\xa1i, kako Giulio sili v Olgo, spozna, komu je prodal svojo zemljo, raztrga pogodbo in zbe\xc5\xbei. Karabinjerji streljajo za njim._NEWLINE_2. dejanje: Vojna je, Justovi sodelujejo z odporni\xc5\xa1kim gibanjem. Giulio je vse bolj vsiljiv in predrzen, ko se ga Olga otepa, ji pade iz obleke partizanski \xc4\x8dasopis. Giulio ji postavi ultimat: ali on ali zapor in smrt._NEWLINE_Nona umira. Pojavi se Bernard v partizanski uniformi, poslai so ga bili, da bi v hi\xc5\xa1i organiziral javko, a je bil v spopadu ranjen v nogo. Pridru\xc5\xbei se mu \xc5\xa1e Ivan, ki je bil pobegnil iz italijanske vojske in ho\xc4\x8de zdaj k partizanom. Raznese se vest, da je Mussolini padel in nona sre\xc4\x8dna umre. Tedaj priderejo fa\xc5\xa1isti, vsa vas zbe\xc5\xbei, ostaneta le Olga, ki no\xc4\x8de zapustiti mrtve none, in Bernard, ki zaradi rane ne more hoditi. Fa\xc5\xa1isti pod vodstvom Giulia oba ustrelijo. Ivan pade v partizanih, od vse dru\xc5\xbeine se vrneta le Just in Branko. Toda vse \xc5\xbertve in trpljenje je bilo zaman, Trst je spet italijanski in po njem spet odmeva Giovinezza..._NEWLINE_Ko Just in Branko stopita v hi\xc5\xa1o, ju pri\xc4\x8dakajo vsi njuni mrtvi. Njihova smrt je bila prevara, zato so vstali iz grobov, da bodo boj za\xc4\x8deli znova.'